ג'ניפר פליישר

ג'ניפר אן פליישר (נולדה ב-17 בפברואר 1984) היא שחקנית כדורסל ישראלית-אמריקנית המשחקת בתפקיד סנטרית ומתנשאת לגובה של 191 ס"מ. בעלת מדליית זהב מהמכביה.

ביוגרפיה

בצעירותה
היא בתם של ג'ו-או ושל השחקן האמריקני בוב פליישר, ששיחק בשנות השבעים במדי מכבי והפועל תל אביב; לה שלושה אחים.

פליישר שיחקה בנבחרת בית הספר התיכון ניו הרטפורד ב-2002, אחר-כך שיחקה במדי נבחרת ארצות הברית במכביה בשנת 2005 והובילה אותה למדליית הזהב. סיימה לימודי הנדסה ביורפואית באוניברסיטת פנסילבניה בשנת 2006. בעונת 2004/2003 זכתה עם פנסילבניה באליפות ליגת השנהב, שיחקה עם הקבוצה גם בעונת 2005/2004. פליישר דורגה במקום ה-32 בכל המכללות בריבאונדים למשחק.

פליישר שיחקה באנדה רמת השרון ב-2007/2006, עמה העפילה לגמר. הייתה סגנית הקלעית הטובה ביותר מטווח 2 נק' בליגה הישראלית בעונה עם 62.9%. עברה לשחק בקבוצה הבלגית דקסיה נאמור בעונת 2008/2007. בפברואר 2008 עברה לקבוצה הרוסית נדזחה אורנבורג ואחר-כך חתמה בקבוצה האוקראינית טים סקאף קייב (במדי שתי האחרונות שיחקה משחקים בודדים). אחר כך שיחקה בקבוצה הפולנית לוטוס גדיניה בעונת 2009/2008. שיחקה באלקטרה רמת השרון ב-2008 ואחר כך במכבי אשדוד, בעונת 2010/2009 שבה לקבוצת דקסיה נאמור. שיחקה בקבוצה הצרפתייה Challes-les-Eaux Basket בעונת 2011/2010.

רפואה
פליישר למדה רפואה והוסמכה לרפואת חירום בבית חולים דורהאם שבצפון קרוליינה.
כמו כן היא בוגרת תוכנית הקיץ של אוניברסיטת החלל הבינלאומית שהתקיימה ב-2016 בטכניון.

חזרה לכדורסל
בקיץ 2021 חזרה לכדורסל ולישראל והיא משחקת כסנטרית בקבוצת אליצור רמלה ובנבחרת ישראל בכדורסל נשים.

קישורים חיצוניים

 סטטיסטיקות של פליישר באתר eurobasket.com
 סטטיסטיקות באתר איגוד הכדורסל הישראלי
 ג'ניפר הילדרבנד, "כמו האב, כך הבת: ג'ניפר פליישר", באתר pennathletics.com 15 בפברואר 2005 (באנגלית)
 מאט קנן, "ג'ניפר פליישר מובילה את ארצות הברית למדליית זהב במכביה ה-17, באתר pennathletics.com 20 ביולי 2005 (באנגלית)
 פפראן פריטאנו, "שיחת יום שלישי: הכדורסל של פליישר מהווה דרכון לעולם", באתר uticaod.com 11 בינואר 2011 (באנגלית)

הערות שוליים

כדורסלניות רמת השרון
כדורסלניות מכבי אשדוד
כדורסלניות אליצור רמלה
כדורסלניות נבחרת ישראל
בוגרות אוניברסיטת פנסילבניה
בוגרי אוניברסיטת פנסילבניה
כדורסלניות ישראליות בליגת המכללות בארצות הברית
כדורסלניות בנות הרצליה
ישראליות שנולדו ב-1984
ישראלים שנולדו ב-1984